**X Մեկնարկել է**

**«Ոզնի-2017» ամենամյա համակարգչային մրցույթը**

Մրցույթին կարող են մասնակցել այն աշակերտները, ովքեր հմտորեն տիրապետում են ներքոնշյալ ծրագրերին և ունեն նորարարական մտքեր.

6-րդ դասարան Paint

7-րդ դասարան Microsoft office PowerPoint

8-րդ դասարան Microsoft office Word

9-րդ դասարան Photoshop

10-րդ դասարան Microsoft office Excel

**Մրցույթի I փուլի անցկացման կարգը.**

1. **Յուրաքանչյուր դպրոց մրցույթն անց է կացնում իր իսկ դպրոցում:**
2. **Մրցույթին մասնակից աշակերտներին տրվում են հետևյալ հանձնարարություններն ըստ դասարանների.**
	* **6-րդ դասարան**- նկարել Paint ծրագրով.





Նկար 6.1 Նկար 6.2

**Աշխատանքի կատարման քայլերը.**

* ընտրել մեր տրամադրած նկարներից միայն մեկը,
* Paint-ի կտավը բաժանել 2 մասի,
* առաջին մասում արտանկարել ձեր ընտրած նկարը,
* երկրորդ մասում նկարել ձեր պատկերացմամբ այդ նույն առարկայի տեսքը ապագայում:
* նկարն իր մեջ պետք է պարունակի նաև երկրորդ մասում պատկերված առարկայի առավելությունների նկարագրությունը:
	+ **7-րդ դասարան**-գրել պատմություն /ստեղծել մուլտֆիլմ/ Microsoft office PowerPoint ծրագրով հետևյալ թեմաներով.

Թեմա 1. «Ինքնաթիռի Ճանապարհորդություն դեպի 3000 թվական»

Թեմա 2.«Ինքնակառավարվող մեքենաները Լուսնի վրա»

**Աշխատանքի կատարման քայլերը.**

* ընտրել թեմաներից միայն մեկը և ստեղծագործել
* Power Point ծրագրի գործիքների /հնարավորությունների/ առավելագույն կիրառություն /ցանկալի է կիրառել button, Hyperlink/
* նկարին կից գրել ձեր ստեղծած մեքենայի ֆունկցիաների նկարագրությունը և առավելություննները:
	+ **8-րդ դասարան**- Microsoft office Word ծրագրով ստեղծել /նկարել/ հետևյալ թեմաներով.

Թեմա 1. Աղբահավաք մեքենա

Թեմա 2. Հրշեջ մեքենա

**Աշխատանքի կատարման քայլերը.**

* ընտրել թեմաներից միայն մեկը և նկարել
* նկարին կից գրել ձեր ստեղծած մեքենայի ֆունկցիաների նկարագրությունը և առավելությունները:

* + **9-րդ դասարան**- Տրված նկարից որևէ մեկով ստանալ նոր` անիմացիոն (.gif ձևաչափով, անիմացիան պարբերաբար կրկնվի) նկար Photoshop ծրագրով.

 նկար 9.1  նկար 9.2

Թեմա 1. Նկար 9.1-ում պատկերված բաժակներից մեկը շարժվելով ընկնի հատակին և կոտրվի /բաժանվի մասերի/, որից հետո հայտնվի գրություն /հայատառ/

Թեմա 2. Նկար 9.2-ում պատկերված շենքը թող ճոճվի և տանիքի մասերից թափվեն գետնին, որից հետո հայտնվի գրություն /հայատառ/

* + **10-րդ դասարան-** Օգտվելով y=kx+b ֆունկցիայից`Excel ծրագրի միջավայրում կառուցել տրված գագաթներն ունեցող քառանկյուն.

Թեմա 1 Քառանկյան գագաթի կոորդինատներն են`A(-4; 5), B(7;5), C(6; 2), D(-2; 2) :

Թեմա 2 Քառանկյան գագաթի կոորդինատներն են`A(-3; -5), B(1;-2), C(4; -2), D(7; -5):

**Աշխատանքի կատարման քայլերը.**

* ընտրել թեմաներից միայն մեկը
* ըստ քառանկյան գագաթների կոորդինատների գրել քառանկյան կողմերի հավասարումները
* կառուցել քառանկյունը
1. **Աշխատանքների կատարման համար տրվում է 1ժամ:**
2. **Աշխատանքներն անհրաժեշտ է պահպանել հետևյալ ձևաչափով`**

*AnunAzganun***\****school*

( **\***-ի փոխարեն գրում եք ձեր մարզի անվանումը և դպրոցի համարը)

**Աշխատանքների և դիմում-հայտերի ընդունման վերջնաժամկետը ապրիլի 9-ն է:**

I փուլն (դպրոցական փուլը) հաղթահարած աշակերտների աշխատանքներն ուղարկել vozni.mrcuyt@gmail.com էլ.հասցեին:

***Հ.Գ. Առանց դիմում-հայտի ուղարկված աշխատանքները չեն ընդունվի:***